Dejmy pozōr w czasie hicy!
Skuli słōnecznyj pogody i wysokich tymperatur policyjŏ apeluje ô bycie pozornym. Pamiyntejmy ô tych, co potrzebujōm naszyj ôpieki – dzieciach, ôsobach niypołnosprŏwnych abo we starszym wieku. W żŏdnym przipadku niy ôstawiejmy ich – nawet na chwilã – w autach, abo na ôtwartym terynie, kaj grozi przegrzōnie abo porażynie słōneczne. Niy przepōminejmy tyż ô zwierzyntach, co tyż ciyrpiōm skirz wŏru.
Styknie ino pŏrãnŏście, a czasym ino pŏrã minut w zawartym, przegrzōnym aucie, coby ôrganizmus ôd dziecka przestoł nŏleżnie funkcjōniyrować. Coby niy doszło do tragedyje, ślōnscy policyjōny apelujōm, ôsobliwie do majoryntnych, ôd kerych może zależeć życie jejich pociech.
Pamiyntejmy ô dzieciach, ôsobach niypołnosprŏwnych i syniorach – niy ôstawiejmy ich w zawartych autach abo placach fest nasłōneczniōnych na ôtwartym terynie. Take postympowanie grozi jejich życiu!
Niy przepōminejmy tyż ô zwierzyntach – ône tyż czujōm negatywne skutki wysokich tymperatur. Ôstawiynie czworonoga we aucie abo na słōńcu narażŏ go na ciyrpiynie i utratã życiŏ! Pamiyntejmy tyż, by zagarantować zwierzyntōm dostymp do wody i możebność schrōniyniŏ w ciyniu.
Policyjōny radzōm tyż, by w czasie rajzy z bajtlym ôstawiać na zadnim siedzyniu coś, co ekstra zmusi nŏs do ôtwarciŏ zadnich dźwiyrzi, zanim wyjdymy z auta. Małe dziycia i te, co usnōm w czasie jazdy niy poradzōm spōmnieć nōm ô swojij ôbecności, bez to kożdy rŏz wybadujmy, eli niy ôstawiylimy dziycia na zadnim zicu.
szl_Latn szl_Latn szl_Latn szl_Latn szl_Latn szl_Latn